Герой (Стамен Панчев)
След бой заблуден в тъмнината
се скитал той изнемощял.
Кога се съмнало, видял
наокол местност непозната.

Внезапно се на враг натъкнал,
ала от страх не трепнал той – 
зад близкото дърво за бой
се на позиция домъкнал.

С неравни сили бой захванал:
един срещу стотина там;
осмина паднали и сам
от мястото си жив не станал.

Юнашки той сложил е кости,
но него никой и не знай –
днес славата на родний край
творят борци безвестни, прости.

Стихотворения на Стамен Панчев